Boek: Dit vat guts | Maroela Media
Emosies soos woede, hoop, onderhandeling, vertwyfeling, verdriet en uiteindelik aanvaarding en heling is wat Mia moet hanteer. Dis ‘n besonderse storie wat nooit preek of soetsappig is nie, inteendeel, dit bevraagteken eerder as om neerbuigend te wees. ‘n Verfrissende tienerverhaal.
Na ‘n BA en diploma in vertaling aan die Universiteit van Stellenbosch het Annelie as taalpraktisyn en subredakteur by Sanlam se Taaldienskantoor en Human & Rousseau-Uitgewers gewerk. Daarna volg deeltydse- en vryskutwerk vir ‘n verskeidenheid uitgewers en publikasies. Sy publiseer ‘n aantal nie-fiksieboeke, onder andere Daar’s ‘n mens binne, Die dag toe ons God gevang het en Eva ontmoet Einstein, asook ‘n roman, Hoekom honde nie kan sing nie. Sy was die samesteller van Paaie, ‘n boek oor verskillende godsdiensperspektiewe. Sy is getroud, met twee dogters, en bly tans in Bristol, Engeland, waar haar man as aktuaris werk. Sy reis gereeld terug na hulle huis in Durbanville. Haar jeugroman Tot siens, Koning Arthur, word bekroon met die Goue Wenner: Sanlam-prys vir Jeuglektuur 2012 en die M.E.R.-prys vir jeugroman in 2013.